Morgan Freeman pyytää anteeksi – useat naiset syyttävät epäsopivasta käytöksestä: ”Se ei koskaan ollut tarkoitukseni”

Näyttelijälegenda pyytää anteeksi kahdeksan naisen syytettyä häntä häiritsevästä käytöksestä.

Oscar-palkittu näyttelijä Morgan Freeman pyytää käytöstään anteeksi häirintäsyytösten käytyä ilmi.

Freeman sanoo Daily Mailin mukaan tiedotteessaan, ettei hänen ole ollut tarkoitus loukata ketään tai saada ketään tuntemaan oloaan epämukavaksi.

– Kaikki jotka ovat työskennelleet kanssani tietävät, etten ole sellainen, joka tietoisesti haluaisi loukata ketään. Pyydän anteeksi kaikilta, jotka ovat kokeneet olonsa epäarvostetuiksi tai epämukavaksi. Se ei koskaan ollut tarkoitukseni, Freeman lausuu tiedotteessa.

CNN:n mukaan näyttelijälegenda Morgan Freeman, 80, on syyllistynyt epäsopivaan käytökseen ja häirintään. Häirintä tapahtui Tyylikäs lähtö -komediaelokuvan kuvauksissa kesällä 2015.

Morgan Freeman Tyylikäs lähtö -elokuvassa.­

Kahdeksan naista kertoivat kokemuksiaan CNN:lle koskien Freemanin käyttäytymistä. Yhteensä CNN jututti 16 henkilöä, joista kahdeksan kertoi kokeneensa häirintää ja epäsopivaa käytöstä. Loput kertoivat nähneensä häiritsevää käytöstä.

Häirintää kokeneiden naisten mukaan Freeman koski heitä ilman lupaa. Lisäksi naiset kertovat Freemanin kommentoineen säännöllisesti ja päivittäin heidän ulkomuotoaan tai asujaan. Freeman on naisten mukaan kosketellut heidän alaselkää hierovin liikkein.

– Hän yritti nostaa paitaani ja kysyi, onko minulla alusvaatteita. Hän yritti nostaa paitaani useaan otteeseen, tuntemattomana pysyttelevä nainen kertoo.

Useat naiset syyttävät Morgan Freemania häiritsevästä käytöksestä. Freeman pyytää käytöstään anteeksi.­

Tyylikäs lähtö -elokuvan yksi näyttelijöistä, Alan Arkin, käski naisen kertomuksen mukaan Freemanin lopettaa.

CNN:n mukaan Freemanin häiritsevä käytös ei ole kuitenkaan rajoittunut vain yhteen elokuvaan. CNN:n lähteiden mukaan Now You See Me -elokuvan kuvauksissa vuonna 2012 työskennellyt nainen kertoi lehdelle, että Freeman ahdisteli seksuaalisesti häntä ja hänen naispuolista avustajaansa useaan otteeseen kommentoimalla heidän vartaloitaan.

– Aina kun tiesimme hänen olevan tulossa, emme pukeneet yllemme toppia, joka olisi näyttänyt rintojamme, emmekä mitään, mikä korosti takapuoliamme. Eli emme pukeutuneet mihinkään vartalonmyötäiseen, naiset kertovat.

Freeman on yksi Hollywoodin suurimpia tähtiä. Hänen uransa on kestänyt jo lähes viisi vuosikymmentä.